KVIETIMAS TEIKTI PARAIŠKAS 
SPORTININKŲ, REPREZENTUOJANČIŲ ŠIAULIŲ RAJONO SAVIVALDYBĘ, UGDYMO IR DALYVAVIMO PASAULIO, EUROPOS, LIETUVOS AUKŠTO MEISTRIŠKUMO SPORTO VARŽYBOSE, 
RĖMIMO PROGRAMŲ 2027–2029 M. KONKURSUI


Sportininkų, reprezentuojančių Šiaulių rajono savivaldybę, ugdymo ir dalyvavimo pasaulio, Europos, Lietuvos aukšto meistriškumo sporto varžybose, rėmimo programų tikslas – skirti Šiaulių rajono savivaldybės biudžeto lėšų sportininkų bei komandų pasirengimui ir atstovavimui Šiaulių rajono savivaldybę Lietuvos, Europos ir pasaulio aukšto meistriškumo sporto varžybose, didinant regiono žinomumą ir skatinant sporto talentų augimą. 
1. Sportininkų, reprezentuojančių Šiaulių rajono savivaldybę, ugdymo ir dalyvavimo pasaulio, Europos, Lietuvos aukšto meistriškumo sporto varžybose, trijų metų trukmės rėmimo programų paraiškos (toliau – Paraiška) teikiamos vadovaujantis Sportininkų, reprezentuojančių Šiaulių rajono savivaldybę, ugdymo ir dalyvavimo pasaulio, Europos, Lietuvos aukšto meistriškumo sporto varžybose, rėmimo tvarkos aprašu, patvirtintu Šiaulių rajono savivaldybės tarybos 2026 m. rugsėjo 15 d. sprendimu Nr. T-208 „Dėl Sportininkų, reprezentuojančių Šiaulių rajono savivaldybę, ugdymo ir dalyvavimo pasaulio, Europos, Lietuvos aukšto meistriškumo sporto varžybose, rėmimo tvarkos aprašo tvirtinimo“ (toliau – Aprašas).
2. Paraiškas, pagal patvirtintą Paraiškos formą, gali teikti sporto srityje veikiantys juridiniai asmenys (toliau – Pareiškėjai) kurie:
2.1. teisės aktų nustatyta tvarka vykdo veiklas Šiaulių rajono savivaldybėje (toliau – Savivaldybė);
2.2. reprezentuoja Savivaldybę pasaulio, Europos, Lietuvos aukšto meistriškumo sporto varžybose, atitinka Aprašo priede nustatytus kriterijus ir pateikė tai įrodančius dokumentus;
2.3. teisės aktų nustatyta tvarka yra pateikę Registro tvarkytojui metinės finansinės atskaitomybės dokumentus, įvykdę mokesčių mokėjimo įsipareigojimus;
2.4. nėra likviduojami, sustabdę ar apriboję savo veiklos;
2.5. įsipareigoja skirti ne mažesnę kaip 20 proc. Savivaldybės skiriamo dydžio nuosavų ar kitų šaltinių lėšų sumą. Tinkami dokumentai, įrodantys prisidėjimą, yra sutartis, preliminari sutartis. Visuose indėlį patvirtinančiuose dokumentuose turi būti nurodytas programos pavadinimas, finansinis įsipareigojimas eurais ir finansinio įsipareigojimo įvykdymo terminas (konkreti data, laikotarpis ar įvykis).
3. Savivaldybės biudžeto lėšos skiriamos sportininko krepšelio principu vienam sutartiniam sportininkui (maksimalus sportininko krepšelio dydis vieniems metams ir sutartinis sportininkų skaičius nustatytas Aprašo priede). Vienam sportininkui iš Savivaldybės biudžeto gali būti skiriamas tik vienas sportininko krepšelis vieniems metams.
4. Sporto žaidimų komandoms, reprezentuojančioms Savivaldybę dalyvaujant aukščiausioje iš visų kitų tos sporto šakos Savivaldybės komandų Lietuvos lygos varžybose, papildomos Savivaldybės biudžeto lėšos skiriamos:
4.1. futbolo komandai, dalyvaujančiai ne žemesnėje nei Lietuvos futbolo federacijos II lygos varžybose, 15 000 Eur;
4.2. krepšinio komandai, dalyvaujančiai ne žemesnėje nei Lietuvos regionų krepšinio lygos varžybose, 10 000 Eur.
5. Paraiška turi būti užpildyta kompiuteriu, lietuvių kalba. Visi Paraiškos ir pridedamų dokumentų lapai turi būti iš eilės sunumeruoti. 
6. Paraiškos priimamos Savivaldybės administracijos Švietimo ir sporto skyriuje (adresas: Karolio Reisono g. 4, Šiauliai, el. p. sek@siauliuraj.lt) pateikiant jas vienu iš šių būdų: 
6.1. elektroniniu paštu, kai Paraiška pasirašyta elektroniniu parašu;
6.2. elektroniniu paštu, skaitmenizuotos dokumentų kopijos, jei šios kopijos yra patvirtinamos elektroniniu parašu;
6.3. atspausdintą ir pasirašytą Paraišką su priedais atnešti ir pateikti Savivaldybės administracijos Švietimo ir sporto skyriui.
7. Su Paraiška pateikiami šie dokumentai:
7.1. valstybės įmonės Registrų centro elektroninis sertifikuotas išrašas (ESI);
7.2. sportininkų, kuriems prašomas finansavimas, sąrašas;
7.3. dokumentų, patvirtinančių sportininko / komandos pasiektą aukšto meistriškumo rezultatą, kopija; 
7.4.  įgaliojimą, jei Paraišką teikia / pasirašo ne Pareiškėjo vadovas;
7.5. papildoma medžiaga, kuri, Pareiškėjo nuomone, gali būti svarbi vertinant Paraišką.
8. Paraiškos, gautos po kvietime nurodyto Paraiškų priėmimo termino, nevertinamos.
9. Paraiškos priimamos iki 2026 m. spalio 28 d. Paraiškos, gautos po kvietime nurodyto Paraiškų priėmimo termino, nevertinamos.

Paraiškų teikimo klausimais darbo dienomis konsultuoja:
	Šiaulių rajono savivaldybės administracijos
Švietimo ir sporto skyriaus vyriausioji specialistė
Judita Šertvytienė 
tel. +370 43 25 74, el. p. judita.sertvytiene@siauliuraj.lt

	Šiaulių rajono savivaldybės administracijos
Švietimo ir sporto skyriaus vedėjas 
Raimondas Galkus 
tel. +370 43 05 24, el. p. raimodas.galkus@siauliuraj.lt




________________________
